Son en See | LekkeSlaap
Son en See is 'n ruim, netjiese en volledig ingerigte woonstel wat in Vleesbaai, omtrent 250 m vanaf die strand, geleë is. Daar is volle see-uitsigte vanaf die patio, leefarea, slaapkamers en kombuis. Dié woonstel bied slaapplek vir 5 gaste, insluitend kinders, en is oor naweke en vakansies beskikbaar. Die minimum verblyftydperk in hoogseisoen is 10 dae en 2 dae buite die hoogseisoen.
Son en See het DStv, 'n badkamer met 'n bad en 'n stort, en 2 slaapkamers. Die hoofslaapkamer het 'n dubbelbed en die ander kamer het 'n dubbelbed, 'n enkelbed en sy eie stort en toilet. Daar is ook 'n stapelbed in die leefarea. Die ruim kombuis is volledig toegerus met alles wat nodig is vir selfsorg soos 'n bolaai-wasmasjien en 'n spens.
Saans kan gaste lekker braai op die patio en in volmaanperiodes kyk hoe die maan oor die see opkom. Geniet die voëllewe in die tuin, kyk hoe dolfyne en walvisse in die baai baljaar en vergeet van al jou bekommernisse.
As jy op soek is na 'n rustige vakansiebestemming is Vleesbaai perfek vir jou. Vleesbaai lê aan die westelike punt van die alombekende Tuinroete te midde van ongerepte natuurskoon. Die ellelange strande is veilig en perfek vir stap, draf en swem.
’n Bespreking by Son en See sluit in:
Kershoutstraat 23, Vleesbaai, 6504, Wes-Kaap
Gaste dink Son en See het ’n uitstekende ligging